open-index/open-wikipedia-markdown huggingface dataset:
Grafas Kaliostras (1975 filmas)

**Grafas Kaliostras** () – 1975 m. sukurta biografinė drama apie XVIII a. gyvenusį mistiką ir avantiūristą Aleksandrą Kaliostrą (tikras vardas Džiuzepė Balzamas).

## Pagrindiniai aktoriai
: *Aktorius – vaidmuo*
* Bekim Fehmiu – Džiuzepė Balzamo / grafas Aleksandras Kaliostras
* Curd Jürgens – kardinolas Giovanni Angelo Braschi, būsimasis popiežius Klemensas XIV
* Rosanna Schiaffino – Lorenza Balzamo
* Robert Alda – popiežius Klemensas XIII
* Massimo Girotti – Giacomo Casanova 
* Anna Orso – Prancūzijos karalienė 
* Alessandro Haber

## Turinys

Užaugęs vargšų šeimoje, Džiuzepė Balzamas įgijo žinių ir tapo grafu Kaliostru – garsiu visoje Europoje mistiku, alchemiku ir aiškiaregiu. Ilgainiui jis tapo pavojingas bažnyčiai ir popiežius Klemensas XIV jį išvarė iš Romos. Prancūzijoje jis užsitraukė nemalonės išpranašavęs, kad karalius bus nukirsdintas ir tuo baigsis monarchija. Kaliostras įkūrė masonų ložę, kurios nariu tapo jaunas prancūzų kariuomenės leitenantas Napoleonas Bonapartas, tačiau buvo priverstas grįžti į Romą, kur jį suėmė kartu su žmona Serafina. Vis dėlto, kaip grafas buvo išpranašavęs, popiežius, kurį jis anksčiau buvo išgydęs, atsisakė paskelbti jam mirties bausmę ir įkalino iki gavos galvos, o žmona, atiduota į inkvizicijos rankas, buvo nukryžiuota.
Nacionalinė civilinės aviacijos mokykla

**Nacionalinė civilinės aviacijos mokykla** () – Prancūzijos universitetas Tulūzoje. Apie 2000 studentų, 750 dėstytojų.

Tai didžiausia civilinės aviacijos mokykla Europoje.

## Struktūra
* Oro transporto fakultetas
* Kalbų, socialinių ir humanitarinių mokslų fakultetas
* Oro eismo valdymo fakultetas
* Oro navigacijos fakultetas

## Šaltiniai
Pažangių mokslų politechnikos institutas

**Pažangių mokslų politechnikos institutas** () – Prancūzijos universitetas Tulūzoje. Apie 2188 studentų, 500 dėstytojų.

Universitetas specializuojasi civilinės ir kosminės aviacijos srityse.

## Struktūra
* Mechatronikos, signalų ir sistemų fakultetas
* Mechanikos, aerodinamikos ir energetikos fakultetas
* Astronomijos ir astrofizikos fakultetas

## Šaltiniai
Dėmesingas įsisąmoninimas

**Dėmesingas įsisąmoninimas** arba **atida** () – sąmonės būsena, leidžianti individui įsisąmoninti (visiškai suvokti) savo patirtį tuo pat metu, kai ji vyksta be vertinimo kiekvieną gyvenimo akimirką. Taikoma kaip psichologinė tobulėjimo ar meditacijos praktika. Pastaroji praktika siekia budizmo (vipasana) ištakas, o jos praktika apima kvėpavimo bei pojūčių stebėjimą, taip pat jausmų neužgniaužimą bei minčių paleidimą.

Mokslinių tyrimų duomenys rodo, kad gebėjimas dažniau patirti dėmesingo įsisąmoninimo būseną yra susijęs su didesne žmogaus psichologine gerove. Dabartiniai tyrimai parodo, kad tokia praktika sumažina stresą bei nerimą, padeda suaugusiesiems atsikratyti depresijos. Taip pat padeda išspręsti ir kai kuriuos vaikų bei paauglių sutrikimus (pvz., aktyvumo ir dėmesio sutrikimas).

Šiuo metu kai kurie klinikinės psichologijos praktikai naudoja psichoterapijų metu. „Google“, NASA, JAV olimpinė rinktinė, Jungtinių Valstijų karinių jūrų pajėgų specialusis padalinys () taip pat taiko šią praktiką.

## Išnašos
Jurgis Sebastijonas Liubomirskis

**Jurgis Sebastijonas Liubomirskis** ( 1616 m. sausio 20 d. – 1667 m. gruodžio 31 d., Vroclavas) – Lenkijos magnatas, stambus ATR karinis ir valstybinis veikėjas, Karūnos lauko etmonas (1657–1664) iš kunigaikščių Liubomirskių giminės.

## Biografija

Jurgis Sebastijonas Liubomirskis buvo Krokuvos vaivados ir Krokuvos generalinio seniūno Stanislavo Liubomirskio (1583–1649) ir Rusijos kunigaikštytės Sofijos Ostrogiškės (1595–1622) antrasis sūnus

Nuo 1647 metų Jurgis Sebastijonas Liubomirskis buvo Krokuvos generalinis seniūnas ir Karūnos dvaro maršalka (1649–1650), Karūnos didžiuoju maršalka (1650–1664), nuo 1657 metų Karūnos lauko etmonu ir Naujojo Sončo ir Spišo seniūnu.

Liubomirskis buvo žymiu Lenkijos kariniu vadu Chmelnickio sukilimo, Šiaurės karo 1655–1660 m., ATR–Maskvos karo 1654–1667 m. epochoje, taip pat Lenkijos kampanijose Transilvanijoje. 1655 metais jis buvo pasipriešinimo prieš švedus pietų Lenkijoje organizatorius. Kartu su Karūnos etmonu Stanislovu Ravera Potockiu Liubomirskis atlaikė lemiamą pergalę prieš rusų-kazokų karius Čiudnovo mūšyje.

## Šeima

Jurgis Sebastijonas Liubomirskis buvo vedęs du kartus. 1641 metais vedė Konstanciją Ligenzą (1618 – 26.03.1648). Vaikai: Stanislovas Iraklijus (1640–1702), Karūnos didysis maršalka (1676–1702), kunigaikštis Aleksandras Mykolas (m. 1675), Perejaslavlio seniūnas, Jeronimas Augustinas (1647–1706), Karūnos lauko etmonas ir Krokuvos kaštelionas, Kristina (m. 1699), nuo 1661 m. buvusio Karūnos etmono Felikso Kazimiero Potockio (m. 1702) žmona.

1654 metais antra santuoka buvo su Barbora Tarlaite (m. 1689). Vaikai: kunigaikštis Pranciškus Sebastijonas (m. 1699), kunigaikštis Jurgis Dominykas (m. 1727), Krokuvos vaivada, kunigaikštytė Ana Kristina (m. 1701), 1-mas vyras nuo 1672 m. Lietuvos didysis žirgininkas Pranciškus Steponas Sapiega (m. 1688), 2-ras vyras nuo 1692 m. kunigaikštis Dominykas Mikalojus Radvila (1643–1697).

## Nuorodos

|-
Shefali Tsabary

**Šefali Tsabari** () – klinikinės psichologijos praktikė, tėvystės žinovė, JAV perkamiausios knygos „Sąmoninga tėvystė“ rašytoja.

2010 m. išleido knygą „Sąmoninga tėvystė“. Jos knygą pripažino Dalai Lama, Eckhart Tolle ir Oprah Winfrey. Šiuo metu ji užsiima privačia psichologo praktika Niujorke ir yra kalbėtoja sąmoningos tėvystės bei sąmoningumo meditacijos temomis.

## Biografija

Daktarė Š. Tsabari užaugo Mumbajuje, Indijoje, būdama 21 m. persikraustė į JAV. Ji baigė psichologijos doktorantūras mokslus Kolumbijos universitete Niujorke.

## Literatūra
* „Sąmoninga tėvystė“

## Šaltiniai
Based on a T.R.U. Story

**Based on a T.R.U. Story** – debiutinis studijinis amerikiečių reperio 2 Chainz albumas, išleistas 2012 m. rugpjūčio 14 d. Albume dainas kartu atlieka tokie reperiai, kaip Drake, Kanye West, Nicki Minaj ir kiti. Nepaisant to, jog susilaukė vidutiniškų kritikų įvertinimų, per pirmąją savaitę JAV buvo parduota 147 tūkstančiai kopijų ir albumas debiutavo pirmojoje „Billboard 200“ reitingo vietoje.

2013 m. vykusiuose „Grammy“ apdovanojimuose „Based on a T.R.U. Story“ buvo nominuotas geriausio repo albumo kategorijoje, tačiau nusileido Drake albumui „Take Care“. Taip pat, daina „Mercy“ nominuota geriausio repo atlikimo bei geriausios repo dainos kategorijose.

## Dainų sąrašas

## Išnašos
God Forgives, I Don't

**God Forgives, I Don’t** – penktasis studijinis amerikiečių reperio Rick Ross albumas, išleistas 2012 m. liepos 30 d. Albume dainas kartu atlieka tokie reperiai, kaip Dr. Dre, Jay-Z, Drake ir kiti. Albumas susilaukė teigiamų kritikų įvertinimų ir, per pirmąją savaitę JAV pardavus 218 tūkstančių kopijų, debiutavo pirmojoje „Billboard 200“ reitingo vietoje, tapdamas ketvirtuoju atlikėjo įrašu, pasiekusiu šią viršūnę.

2013 m. vykusiuose „Grammy“ apdovanojimuose „God Forgives, I Don’t“ buvo nominuotas geriausio repo albumo kategorijoje, tačiau nusileido Drake albumui „Take Care“.

## Dainų sąrašas

## Išnašos
Uncaged

**Uncaged** – trečiasis studijinis amerikiečių roko grupės „Zac Brown Band“ albumas, išleistas 2012 m. liepos 10 d. Albumas susilaukė teigiamų kritikų įvertinimų ir, per pirmąją savaitę JAV pardavus 234 tūkstančius kopijų, debiutavo pirmojoje „Billboard 200“ reitingo vietoje.

2013 m. vykusiuose „Grammy“ apdovanojimuose „Uncaged“ laimėjo geriausio kantri albumo nominacijoje.

## Dainų sąrašas

## Išnašos
Liudininkas (1978 filmas)

**Liudininkas** () – 1978 m. sukurta kriminalinė drama.

## Pagrindiniai aktoriai
: *Aktorius – vaidmuo*
* Alberto Sordi – Antonio Berti
* Philippe Noiret – Robertas Morisonas
* Roland Dubillard – inspektorius Guerinas
* Gisele Preville – madam Morison
* Sandra Dobrigna – Keitė
* Paul Crauchet – Keitės tėvas
* Madeleine Colin – misis Valentin
* Consuelo Ferrara – Helena

## Turinys

Restauratorius Antonio sulaukia seno draugo Roberto pasiūlymo vykti su juo į kitą miestą restauruoti bažnyčios. Roberto gyvenimas čia ne itin gerai klojasi: dėl pinigų jis vedęs gerokai vyresnę moterį, tuo tarpu Antonio netrunka įsikurti naujoje vietoje ir rasti naujų draugų. Jis išsirenka mergaitę vardu Keitė, kuri jam pozuoja restauruojant paveikslus, o viena viešbučio darbuotoja pasigiria turinti namuose vertingą paveikslą ir paprašo šį įvertinti. Vakare Antonio nuvyksta pas ją, tačiau randa apsvaigusią nuo narkotikų. Kitą dieną jis sužino, kad dingo Keitė, o dar po kelių dienų ji randama nebegyva. Antonio prisimena grįždamas namo matęs Robertą, kuris pradžioje viską neigia, bet galiausiai prisipažįsta draugui nužudęs mergaitę. Antonio bando jam padėti ir netrukus pats tampa įtariamuoju. Robertas jam siūlo padėti pabėgti, tačiau per klaidą tampa Keitės tėvo užpuolimo auka, kuomet šis nusprendžia įvykdyti savo teisingumą. Nebelikus kam paliudyti apie jo nekaltumą, Antonio atsiduria už grotų ir nuteisiamas mirties bausme. Filmas baigiasi jam rašant malonės prašymą prezidentui, kuriame jis pasakoja visą savo istoriją...
Bulvarinis skaitalas (1972 filmas)

**Bulvarinis skaitalas** () – 1972 m. sukurtas komiškas nuotykių filmas, nufilmuotas Maltoje.

## Turinys

Maiklas Kingas gyvena Romoje ir rašo pigius nuotykių romanus, vadinamus „pulp“. Kartą jis gauna keistą užsakymą – parašyti paslaptingos įžymybės biografiją. Suintriguotas jis vyksta į Maltą, kur viešbutyje susipažįsta su paslaptingu ponu Mileriu, prisistatančiu profesoriumi iš Anglijos. Kingas galvoja, kad šis yra jo kontaktinis asmuo, turintis jį suvesti su įžymybe, tačiau kitą rytą randa Milerį negyvą vonioje.

Manydamas, kad tikroji auka turėjo būti jis, Kongas atvyksta į salą, kur susitinka Gilbertą Prestoną: buvusią kino žvaigždę, dažniausiai vaidinusią nusikaltėlius ir gangsterius bei turėjusią pažinčių su tikrais nusikaltėliais realiame gyvenime. Dabar sergantis vėžiu, Prestonas nori, kad jo atminimas būtų įamžintas dar iki mirties.

Suorganizavęs didelę gimtadienio šventę, Prestonas netrukus joje pradeda krėsti pokštus kitiems susirinkusiems. Kuomet joje pasirodo kunigu apsirengęs vyras ir paleidžia kelis šūvius, visi galvoja, kad tai tik dalis spektaklio, todėl, Prestonui, mirus, žudikui pavyksta pasprukti.

Likęs be medžiagos knygai, Kingas tampa detektyvu, bandančiu išsiaiškinti žmogžudystę. Kadangi Prestonas ketino rašyti atsiminimus, jis galėjo spėti atskleisti kai kurias paslaptis rašytojui, todėl Kingas jaučia, kad sekančiu taikiniu gali tapti jis. Net kai jam galų gale pavyksta išsiaiškinti nusikaltimo užsakovą, dėl savo paties saugumo jis priverstas laikyti paslaptyje... 

## Pagrindiniai aktoriai
: *Aktorius – vaidmuo*
* Michael Caine – Maiklas Kingas
* Mickey Rooney – Prestonas Gilbertas
* Lionel Stander – Benas Dinučijo
* Lizabeth Scott – princesė Betė Cipola
* Nadia Cassini – Liza Adams
* Dennis Price – anglas
* Al Lettieri – Mileris
* Leopoldo Trieste – Markovičius
* Janet Agren
Policininkė (filmas)

**Policininkas** () – 1974 m. Italijoje sukurta komedija. Filmas šalyje buvo labai populiarus ir sulaukė ne vieno tęsinio, tik juose pagrindinį vaidmenį atliko aktorė Edwige Fenech.

## Turinys

Vieną dieną advokato padėjėja dirbanti Džovana pratrūko: viršininkas moka mažą algą, tačiau reikalauja dirbti viršvalandžius, vaikinas Klaudijus rūpinasi tik savimi, o tėvas nori, kad apie jį namuose šokinėtų ne tik motina, bet ir dukra. Pamačiusi teatre spektaklį apie Žaną d‘Ark, ji taip pat įsigeidžia lygių teisių ir galimybių kovoti už teisybę. Viską palikusi ji nusprendžia sėsti į pirmą pasitaikiusį traukinį, tačiau stotyje pamato plakatą, agituojantį moteris stoti į policiją. Džovana baigia apmokymus ir pradeda darbą, tačiau savo principingumu netrukus sukelia nepatogumų savo viršininkams. Ji nubaudžia už neleistiną mašinos parkavimą teisėją, mero sūnų, o buvusį meilužį Klaudijų apkaltina seksualiniu priekabiavimu. Neapsikentęs viršininkas nusiunčia ją tikrinti skerdyklos, bet ir čia Džovana sugeba aptikti pažeidimų. Teisėjas Rudžero įsimyli policininkę, tačiau jis bijo imtis aktyvių veiksmų, kad nepakenktų savo karjerai.

Didžiausios bėdos kyla kuomet ji aptinka, kad merui priklausanti gamykla teršalus leidžia tiesiai į upę. Įtakingiausi miestelio vyrai ieško įvairių būdų sužlugdyti policininkę ir nusprendžia pasinaudoti tuo, kad ši neabejinga Tarsisijui Mončiui, tačiau ši jį pergudrauja ir slapta įrašo pokalbį, kuriame jis papasakoja apie miestelio korupciją. Vis tik įrašu jai nepavyksta pasinaudoti, nes Džovana tampa užpuolimo auka. Kuomet nusivylusi ji nori atsistatydinti, Rudžero pasiūlo jai likti pareigose ir kartu tęsti pradėtą darbą, tik jau kitoje šalies vietoje...

## Pagrindiniai aktoriai
: *Aktorius – vaidmuo*
* Mariangela Melato – Džovana 
* Orazio Orlando – Rudžero 
* Mario Carotenuto – policijos viršininkas Marcelinis
* Renato Pozzetto – Klaudijus
* Alberto Lionello – Tarsisijus Montis
* Alvaro Vitali – Fantucis

## Apdovanojimai
* David di Donatello – geriausia aktorė (M. Melato)

## Šaltiniai
Agostina Belli

**Agostina Belli** (tikrasis vardas – *Agostina Maria Magnoni*; g. 1947 m. balandžio 13 d. Milanas) – italų kino aktorė.

## Biografija
Belli debiutavo kine 1968 m. trileryje „Milano banditai“ ir per savo karjerą kine sukūrė apie 50 vaidmenų. Pradžioje tai buvo muzikiniai arba giallo stiliaus filmai, kuriuose ji atlikdavo antraplanius vaidmenis. Pirmas svarbus vaidmuo jai teko 1972 m. režisierės Lina Wertmüller juostoje „Metalurgas Mimi“, o 1974 m. Dino Risi patikėjo jai moters, beviltiškai įsimylėjusios aklą karininką, vaidmenį dramoje „Moters kvapas“, už kurį ji buvo apdovanota Globo d'oro prizu. 1976 m. Beli sukūrė dar vieną įsimintiną vaidmenį juostoje „Baltas telefonas“, už kurį taip pat pelnė keletą apdovanojimų.

Ji buvo ištekėjusi už aktoriaus Fredo Robsahmo.

## Dalinė filmografija
* „Milano banditai“ (1968)
* „Siaubingas inspektorius“ (1969)
* „Spąstai maniakui“ (1970)
* „Bloga diena Avinui“ (1971)
* „Metalurgas Mimi“ (1972)
* „Mėlynbarzdis“ (1972)
* „Senatoriui patinka moterys“ (1972)
* „Revolveris“ (1973)
* „Bučiuoju rankas“ (1973)
* „Moters kvapas“ (1974)
* „Guvernantė“ (1974)
* „Meilės mašina“ (1975)
* „Žaidimas su ugnimi“ (1975)
* „Baltas telefonas“ (1976)
* „Dviguba žmogžudystė“ (1977)
* „Purpurinis taksi“ (1977)

## Apdovanojimai

## Šaltiniai

## Nuorodos

* IMDb profilis
Guvernantė (filmas)

**Guvernantė** () – 1974 m. Italijoje sukurta komiška drama. Filmas tarsi padalintas pusiau: pirmoji jo pusė yra tipiška italų komedija, antroji – drama.

## Siužetas

Enriko ir Elena turi du vaikus ir gyvena name su naivia kambarine Jana ir turtingu seneliu Leopoldu. Jie nuolat riejasi, mat Enriko neberodo žmonai dėmesio, senelis atvirai niekina sūnų ir iš esmės vadovauja šeimai, tuo tarpu Elenai dėl intymumo trūkumo nuolat vaidenasi nuogi vyrai.

Šeimoje pasirodo nauja guvernantė prancūzė, kurią suvilioti Enriko laiko garbės reikalu, tačiau Katerinos jis visiškai nedomina. Ji susidraugauja su seneliu, kuriam iš pradžių nepatinka, kad naujoji guvernantė kalvinistė, o ne katalikė, tačiau netrukus ima praleisti su juo vis daugiau laiko. Katerinai vis daugiau dėmesio rodo ir Jana, tačiau kuomet jis įgauna seksualinį pobūdį, ji pasako apie tai šeimai. Leopoldas nusprendžia atleisti Janą ir išsiusti ją atgal į kaimą. Šeima nusamdo naują kambarinę, kurią suranda Katerina, o po kurio laiko gauną žinią, kad Janos traukinys pateko į avariją ir mergina po kelių dienų mirė. Leopoldas nori pranešti apie tai Katerinai, tačiau aptinka ją lovoje su naująja kambarine. Sukrėstam Leopoldui ji prisipažįsta apie savo potraukį moterims, su kuriuo kovoja jau eilę metų ir kad Janos ji atsikratė tam, kad padėtų merginai išvengti pagundos. Kuomet Katrina sužino apie merginos mirtį, ji bando nusižudyti, tačiau Leopoldas ją išgelbsti…

## Pagrindiniai aktoriai
: *Aktorius – vaidmuo*
* Turi Ferro – Leopoldo Platanija
* Martine Brochard – Katerina
* Paola Quattrini – Elena
* Agostina Belli – Jana
* Pino Caruso – Enriko Platanija
* Vittorio Caprioli – Aleksandras
* Umberto Spadaro
* Christa Linder
Moters kvapas (1974 filmas)

**Moters kvapas** () – 1974 m. Italijoje sukurtas ir 2 Oskarams nominuotas filmas. 1992 m. JAV buvo sukurtas jo perdirbinys su Al Pacino pagrindiniame vaidmenyje.

## Turinys

Džovanis Bertazis paskiriamas padėti regėjimą praradusiam kapitonui Fausto Konsolo šiam keliaujant iš Turino į Romą, o vėliau – į Neapolį. Kapitonas pasirodo besąs bjauraus charakterio ir viena, kas jį domina, tai moters, kurias jis tiesiog užuodžia. Galiausiai jie Neapolyje atvyksta pas buvusį jo tarnybos draugą, kur jie sutinka Sarą – merginą, kuri įsimylėjo Faustą dar vaikystėje ir dabar stengiasi bet kokiomis priemonėmis būti greta jo. Leisdamas laiką su kapitonu, Džovanis pradeda jausti jam gailestį, o kuomet šis pakelia ranką prieš save ir savo kovos draugą, Sarai galiausiai pavyksta pralaužti Fausto abejingumą ir, Džovaniui išvykus, užimti jo vietą...

## Pagrindiniai aktoriai
: *Aktorius – vaidmuo*
* Vittorio Gassman – Fausto Konsolo
* Alessandro Momo – Džovanis Bertazis / Čičio
* Agostina Belli – Sara
* Moira Orfei – Mirka
* Torindo Bernardi – Vinčenzo
* Alvaro Vitali – Vitorio
* Carla Mancini

## Apdovanojimai
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|-style="background:#B0C4DE;"
!Apdovanojimas
!Kategorija
!Asmuo
!Rezultatas
|-
| rowspan="2"| Oskaras
| geriausias scenarijus, paremtas kitu kūriniu 
| Rugerro MaccariDino Risi
| 
|-
| geriausias užsienio filmas
|
| 
|-
| rowspan="2"| Kanų kino festivalis
| geriausias aktorius
| Vittorio Gassman
| 
|-
| Auksinė palmės šakelė
|Dino Risi
| 
|-
| Cezario apdovanojimas
| geriausias užsienio filmas
|
| 
|-
| rowspan="2"| David di Donatello
| geriausias režisierius
| Dino Risi
| 
|-
| geriausias aktorius
| Vittorio Gassman
| 
|-
| rowspan="2"| Globo d'oro
| geriausias aktorius
| Vittorio Gassman
| 
|-
| geriausia nauja aktorė
| Agostina Belli
| 
|-
| Golden Goblets
| geriausias aktorius
| Vittorio Gassman
| 
|-
| rowspan="3"| Italijos nacionalinis kino žurnalistų sindikatas
| geriausias aktorius
| Vittorio Gassman
| 
|-
| geriausias scenarijus 
| Rugerro MaccariDino Risi
| 
|-
| geriausia muzika
| Armando Trovaioli
| 
|-
Revolveris (filmas)

**Revolveris** () – 1973 m. sukurtas trileris. Juostos pagrindinė muzikinė tema „Un Amico“, sukurta kompozitoriaus Ennio Morricone, 2009 m. buvo panaudota ir režisieriaus Quentin Tarantino filme „Negarbingi šunsnukiai“.

## Turinys

Kalėjimo viršininko pavaduotojo Vito Kiprianio žmona Ana pagrobiama, o mainais nusikaltėliai pareikalauja paleisti nedidelį plėšiką Milo Ruizą. Jis suorganizuoja pabėgimą, tačiau pats jį sulaiko ir nugabena į savo namus, norėdamas turėti garantą bei išsiaiškinti, kas visą tai organizuoja ir kam jiems reikalingas kalinys. Ruizas, kuris pats yra prancūzas ir kurio draugas buvo ankstesnio nusikaltimo metu, sugeba išsilaisvinti, tačiau neįstengia nužudyti policininko ir dabar abu tampa bendrininkais, mat Ruizas nežino nei kas jį nori išlaisvinti, nei kur Kiprianio žmona. Sužinoję, kad žmona išvežta į Paryžių, jie padirbtais dokumentais pereina sieną ir toliau mėgina išsiaiškinti painiavą. Aiškėja, kad nusikaltėliai, pagrobę Aną, nori nužudyti Ruizą, mat šis vienintelis žino kur palaidotas jo buvęs bendrininkas, kurio kūną kitas jo draugas, muzikantas El Nino atpažino kaip stambaus finansininko žudiką. Kiprianiui pasiūlomas sandėris pačiam nužudyti Ruizą, kad būtų paleista žmona. Jis kreipiasi į policiją, tačiau nesulaukia deramos pagalbos ir galiausiai įvykdo nusikaltėlių planą, kad atgautų žmoną...

## Pagrindiniai aktoriai
: *Aktorius – vaidmuo*
* Oliver Reed – Vito Kiprianis
* Fabio Testi – Milo Ruizas
* Paola Pitagora – Karlota
* Agostina Belli – Ana Kipriani
* Frederic de Pasquale – Michelis Granje
* Carla Mancini
* Bernard Giraudeau
* Peter Berling
* Daniel Beretta
* Salvatore Borghese
Bambeklis (filmas)

**Bambeklis** () – 1986 m. sukurta veiksmo komedija, kurioje pagrindinį vaidmenį atliko Adriano Celentano. 

## Pagrindiniai aktoriai
: *Aktorius – vaidmuo*
* Adriano Celentano – Tito Torizis
* Debra Feuer – Merė 
* Jean Sorel – Džiulijus
* Angela Finocchiaro – Emilija
* Mattia Sbragia
* Percy Hogan
* Luigi Bonos
* Iaia Forte

## Turinys

Merė skuba susitikti su vyru Džiulijumi, su kuriuo išsiskyrė praėjus valandai po vestuvių, tačiau negauna bilietų į lėktuvą, skrendantį į Florenciją. Jai pasiūlomas skrydis į Pizą, tačiau ir jame nėra laisvų vietų. Prieš pat skrydį Merė susipažįsta su advokatu Titu – nekalbiu vyru, visada perkančiu 2 bilietus, nes negali pakęsti pakeleivių. Merė įkalba jį leisti skristi kartu ir nors Tito tikisi, kad daugiau jam neteks susitikti įkyrios merginos, ši supainioja lagaminus ir jų keliai vėl susiduria. Vos atvykusią Merę užpuola nežinia ko tarp jos daiktų ieškantis vyras, vyras nusižudo taip ir nesusitikęs su žmona ir mergina vėl priversta kreiptis pagalbos į Titą. Merė gauna pomirtinį vyro laišką su žemėlapiu, kuriame nurodyta vieta su paslėptais 15 milijardų – šiuos jis kažkada pavogė su 3 bendrininkais, kurie dabar nori juos atsiimti. Persekiojami Titas ir Merė leidžiasi į lenktynes dėl lobio.

## Apdovanojimai
* David di Donatello – geriausios dainos nominacija (Detto Mariano)
Balta, raudona ir...

**Balta, raudona ir...** () – 1972 m. Italijoje sukurta komedija, kurioje pagrindinius vaidmenis atliko Sophia Loren ir Adriano Celentano. Filmo pavadinime „balta“ reiškia Loren herojės vienuolės abitą, o „raudona“ – Celentano personažo politinius įsitikinimus (komunistas).

## Pagrindiniai aktoriai
: *Aktorius – vaidmuo*
* Sophia Loren – sesuo Džermana
* Adriano Celentano – Anibalė Pecis
* Jean Luis Galiardo – Gvidas
* Giuseppe Maffioli – daktaras Arigis
* Sergio Fasanelli – daktaras Filipinis
* Alessandra Mussolini – Džermana vaikystėje
* Enzo Cannavale – Kvintas

Epizodinį vaidmenį atlikusi Alessandra Mussolini yra Benito Mussolini anūkė ir dabartinė Italijos politikė.

## Turinys

Kažkada Džermana buvo laiminga jauna mergina, turinti ją mylintį vaikiną, tačiau šis žuvo darbo vietoje sprogimo metu ir ji nusprendė atsiriboti nuo savo praeities ir jausmų, tapdama vienuole.

Paskirta dirbti į ligoninę, čia ji susipažįsta su keistuoliu pacientu Anibale Peci. Nors šis pasveikęs, tačiau gyvena ligoninėje jau 3 metus. Jis priklauso komunistų partijai ir dėl to gydytojai neprieštarauja šio buvimui ligoninėje. Anibalė vadovauja maisto ruošimui, dalyvauja operacijose ir kitaip kišasi į ligoninės gyvenimą, tuo sukeldamas sesers Džermanos nepasitenkinimą, tačiau ji priversta taikytis su šio draugija. Anibalė svajoja ateityje tapti gydytoju, tačiau pamažu įsimyli naują griežtą vienuolę ir šiai apie tai prisipažįsta, tačiau nesulaukia atsakymo. Po ilgų judviejų diskusijų, kurių metu Džermana įrodinėja, kad jo buvimas ligoninėje prilygsta veltėdžiavimui ir prieštarauja jo propaguojamai komunistinei ideologijai, galiausiai jis apsisprendžia grįžti į gyvenimą. Anibalė mėgina verstis tuo, ką sužinojo ir išmoko būdamas ligoninėje. Galiausiai, dalyvaudamas demonstracijoje jis partrenkiamas automobilio, sunkios būklės atsiduria toje pačioje ligoninėje ir miršta ant Džermanos rankų...
Dėdė Adolfas, pravarde Fiureris

**Dėdė Adolfas, pravarde Fiureris** () – 1978 m. sukurta komedija, kurioje pagrindinį vaidmenį sukūrė italų dainininkas ir aktorius Adriano Celentano.

## Turinys

Filmo veiksmas vyksta Vokietijoje nacizmo įsigalėjimo laikotarpiu. Germanas ir Gustavas – dvyniai broliai, kurių politinės pažiūros ir įsitikinimai visiškai nesutampa. Germanas buvo iliuzionistas, kuriam pavyko įgauti asmeninį Hitlerio pasitikėjimą ir įstoti į SS gretas, tuo tarpu anarchistas Gustavas nuo pat pradžių priešinosi naciams ir nuolat kūrė planus kaip nužudyti fiurerį, tačiau šių įgyvendinti niekaip nepavykdavo. Germanas žino apie brolio ketinimus, tačiau šio neįduoda gestapui, o kiekviena proga atvyksta į jo namus, kur verčia žaisti „rusišką ruletę“. Karas baigiasi, Germanas vėl tampa iliuzionistu, tačiau net ir jiems pasenus žaidimas „rusiška rulete“ tęsiasi, kol vieną dieną jis prisipažįsta, kad ginkle niekada nebuvo šovinių.

## Pagrindiniai aktoriai
: *Aktorius – vaidmuo*

* Adriano Celentano – Germanas / Gustavas
* Giuseppe Diamanti – Adolfas Hitleris
* Amanda Lear
* Claudio Bigagli
* Francois Bastien
* Paola Orefice
* Graziella Galvani
Superapiplėšimas Milane

**Superapiplėšimas Milane** () – 1964 m. Italijoje sukurta veiksmo komedija, režisūrinis Adriano Celentano debiutas.

## Pagrindiniai aktoriai
: *Aktorius – vaidmuo*
* Adriano Celentano – Seržas
* Claudia Mori – Vanda
* Don Backy – Donas
* Gino Santercole – Džinas
* Detto Mariano – Atas
* Miky Del Prete – Mikis
* Dante Posani – Bilas 
* Ivan Rassimov

## Turinys

Seržas ir penketas jo draugų apiplėšia nacionalinį banką ir pagrobia daugiau kaip milijardą lirų. Policijai apsupus pastatą, jie pasprunka ant stogo buvusiu sraigtasparniu ir nusileidžia už miesto. Persirengę vienuoliais, jie sėda į automobilį ir pasislepia apleistame vienuolyne, ketindami čia praleisti 6 mėnesius, kol viskas nurims. Deja, tai įgyvendinti pasirodo ne taip paprasta: juos aplanko būrys vaikų, kuriuos anksčiau čia gyvenę vienuoliai mokė, todėl nusikaltėliai, nenorėdami sukelti įtarimo, priversti daryti tą patį. Be to, netrukus pas juos atvyksta keli tikri vienuoliai bei daili mergina Vanda, dėl kurios dėmesio varžosi Seržas ir Bilas. Negana to, tirti nusikaltimą pavedama komisarui Sandro Kalaniui, senam Vandos ir Seržo pažįstamui, su kuriuo jie senokai nesimatė. Tikrieji vienuoliai netyčia aptinka lagaminą su pinigais ir nusikaltėliai priversti juos įkalinti rūsyje. Po eilinio konflikto Bilas palieka bendrininkus ir randa naujus kompanionus, kuriems pasiūlo užpulti netikrus vienuolius ir pagrobti visus pinigus.

Tuo metu komisaras Kalanis, apžiūrėdamas mašiną, kurią plėšikai buvo pavogę, aptinka joje pamestą kryželį ir pradeda įtarti, kad nusikaltėliai galėjo persirengti kunigais ar vienuoliais. Paskutinėje filmo scenoje vienuolyne susiduria banko plėšikai, Kalanis ir Bilas su nauja gauja. Po susišaudymo keturi plėšikai ir Vanda su pinigais sėda į automobilį, kuris susprogsta. Lieka tik Seržas, kurį iš šautuvo nušauna... filmo režisierius.
Yuppi Du

**Yuppi du** – 1975 m. Adriano Celentano sukurta komedija, demonstruota Kanų kino festivalyje ir nominuota Auksinei palmės šakelei. Filmas laikomas geriausiu jo režisūriniu darbu.

## Pagrindiniai aktoriai
: *Aktorius – vaidmuo*
* Adriano Celentano – Feličė
* Claudia Mori – Adelaidė
* Charlotte Rampling – Silvija
* Gino Santercole – Napoleonas
* Rosita Celentano – Monika
* Sonia Viviani
* Lino Toffolo

## Turinys

Tai filosofinė muzikinė alegorija. Feličė, neturtingas venecijietis, gyvenantis vandens pilname rūsyje, veda antrą kartą. Jo žmona tampa Adelaidė ir jiedu kartu augina jo dukrą Moniką, kurios motina ir pirmoji Feličės žmona Silvija, nusižudė. Niekaip nesusitaikydamas su jos mirtimi, Feličė dažnai lanko jos improvizuotą kapą ant kanalo, kuriame ji nuskendo, kranto, nes kūnas taip ir nebuvo rastas. 

Kartą, jam būnant prie kapo, čia pasirodo Silvija – gyva ir prabangiai apsirengusi. Ji paaiškina, kad paliko Feličę, nors ir mylėjo jį, norėdama geresnio gyvenimo. Per 10 dienų, kurias ji praleidžia Venecijoje, jos ir Feličės jausmai suliepsnoja iš naujo, o Adelaidė, negalėdama konkuruoti, palieka vyrą.

Kuomet Silvija nusprendžia išvykti išsiaiškinti su savo nauju vyru, Feličė įkalba ją kartu pasiimti ir jų dukterį Moniką. Praeina keli mėnesiai ir jis, negavęs jokios žinios, pradeda paiešką. Galiausiai ji randa jas Milane, kur Silvija gyvena su dukra ir turtingu vyru. Pastarasis, norėdamas ramybės, pasisiūlo Feličei sumokėti kompensaciją ir šis pasiūlo kainą nustatyti pagal dukters svorį.

Gavęs 45 milijonus, Feličė išvyksta traukiniu, kuriame sutinka moterį, nepaprastai panašią į Silviją...
Patrakėlis Džepo

**Patrakėlis Džepo** () – 1978 m. Italijoje sukurta muzikinė komedija, kuriai scenarijų parašė, režisavo ir pagrindinį vaidmenį atliko Adrijanas Čelentanas. Tai iš dalies autobiografinis filmas, kuriame jis vaidina nuo šlovės pavargusį dainininką, nusprendusį išvykti į Ameriką ir pradėjusį mokytis anglų kalbos pas dailią mokytoją, kuri pradžioje demonstruoja visišką abejingumą jo šlovei. Pastarosios vaidmenį sukūrė Čelentano žmona Klaudija Mori.

## Pagrindiniai aktoriai
: *Aktorius – vaidmuo*
* Adriano Celentano – Džepo
* Claudia Mori – Dženifer
* Iris De Santis – Džepo motina
* Marco Columbro – diskžokėjus
* Gino Santercole – žurnalistas
* Loredana Del Santo – studentė
Šėtono kaukė (1989 filmas)

**Šėtono kaukė** () – 1989 m. Italijoje sukurtas filmas pagal Nikolajaus Gogolio kūrinį „Baubas“ ir 1960 m. filmą. Šio režisierius Mario Bava yra perdirbinio režisieriaus Lamberto Bava tėvas.

## Pagrindiniai aktoriai
: *Aktorius – vaidmuo*
* Giovanni Guidelli – Davidas
* Debora Kinski – Sabina
* Stanko Molnar – kunigas
* Mary Sellers – Aleksandra
* Michele Soavi – Bebo
* Eva Grimaldi
* Alessandra Bonarotta
* Laura Devoti
* Ron Williams

## Turinys

Būrys jaunuolių, slidinėjančių kalnuose, prasmenga į sniego plyšį. Beieškodami būdo išsikapstyti, jie randa kūną su ant veido uždėta kauke, kurią nuima. Taip jie pažadina piktąsias jėgas, kurios buvo įkalintos prieš daug metų nužudytos raganos kūne, kuomet ši mirė su „šėtono kauke“ ant veido. Prasidėjęs žemės drebėjimas atveria jiems duris, pro kurias jaunuoliai patenka į apleistą miestą, kuriame nėra nieko, tik aklas kunigas ir šuo. Jis tikina, kad kol sninga, nėra galimybės jiems ištrūkti, todėl jie priversti laukti. Tuo metu piktoji dvasia įsikūnija į vieną iš merginų ir pradeda visus vieną po kito naikinti...
Stebuklas Milane (filmas)

**Stebuklas Milane** () – 1951 m. Italijoje sukurtas filmas – pasaka. 1991 m. rusų režisierius Eldaras Riazanovas sukūrė analogišką filmą pavadinimu „Pažadėtas dangus“, veiksmą perkeldamas į Sovietų Sąjungos pabaigos laikus.

## Pagrindiniai aktoriai
: *Aktorius – vaidmuo*
* Emma Gramatica – Lolota
* Francesco Golisano – Toto
* Paolo Stoppa – Rapi
* Guglielmo Barnabo – Mobis
* Brunella Bovo – Edvižė
* Anna Carena – Marta
* Alba Arnova
* Flora Cambi
* Virgilio Riento
* Arturo Bragaglia
* Erminio Spalla

## Turinys

Senyva moteris, vardu Lolota, rado kopūstuose berniuką ir ėmėsi jį auginti. Kuomet moteris mirė, Toto pateko į vaikų prieglaudą, kurioje ir užaugo. Sulaukęs 18, jis paliko prieglaudą ir apsistojo laukymėje greta Milano, kur gyveno kolonija benamių. Optimistiškas ir draugiškas Toto visokiais būdais stengiasi praskaidrinti kitų gyvenimą ir kolonijoje žmonės palaipsniui tampa laimingesni, tačiau tuomet pasirodo misteris Mobis, kuriam priklauso ši žemė. Pradžioje jis leidžia kolonijai pasilikti, bet kai pasirodo, jog čia yra naftos, nusprendžia prievarta iškeldinti benamius.

Naktį Toto pasirodo fėja virtusi Lolota, kuri jam padovanoja balandį, galintį išpildyti bet kokį norą. Balandžio dėka jiems pavyksta atremti Mobio žmonių ataką, tačiau naktį balandis dingsta ir antrasis puolimas prieš koloniją pavyksta. Toto ir kiti benamiai uždaromi ir išvežami, tačiau jo draugė Edvižė randa balandį ir spėja jį perduoti Toto. Vežimams pasiekus miestą, šie atsidaro ir visi benamiai išsilaisvina. Jie pagriebia iš kiemsargių šluotas ir jomis nuskrenda į dangų...

## Apdovanojimai
Trumpiausia diena (filmas)

**Trumpiausia diena** () – 1962 m. Italijoje sukurta komedija, karinio filmo „Ilgiausia diena“ parodija, kurioje pagrindinius vaidmenis atliko populiarus to meto komikų duetas Ciccio Ingrassia ir Franco Franchi. Filme epizodinius vaidmenis atliko būrys žinomų Italijos ir Europos aktorių, kurie vaidino be honoraro, kad padėtų kino kompanijai „Titanus“ išvengti bankroto. 

## Turinys

Pirmojo pasaulinio karo metu vargšas sicilietis aplanko savo mirštantį dėdę, tikėdamasis, kad šis ką nors paliks ir jam. Deja, palikimas jau išdalintas ir šiam patikima idioto sūnėno globa, kurią „paveldėti“ bijojo visas kaimas. Naujasis „sūnus“ įvelia juos į gausybę bėdų, iš kurių didžiausia – kelionė traukiniu, kaip paaiškėja, su savanoriais į karą. Atsidūrę fronte, jiedu visais būdais stengiasi iš ten ištrūkti, tačiau galiausiai atsiduria vokiečių pozicijose. Per klaidą padėję šiems pereiti minų lauką, jie atsiduria vadavietėje, iš kurios pasprunka su itale aktore, nusprendusia įrodyti galinčia  būti šnipe. Sprukdami lėktuvu jie sugeba išžvalgyti priešų pozicijas ir tai tampa pagrindine sėkmingo kariuomenės puolimo priežastimi. Nepaisant to, jie atsiduria tribunole kaip dezertyrai, o nevykėlis advokatas jiems reikalauja ne išteisinimo, o garbingo sušaudymo...

## Aktoriai

* Ciccio Ingrassia
* Franco Franchi
* Gino Cervi
* Totò
* Annie Girardot
* Ugo Tognazzi
* Eduardo De Filippo
* Peppino De Filippo
* Aldo Fabrizi
* Gabriele Ferzetti
* Philippe Leroy
* Amedeo Nazzari
* Tomas Milian
* Romolo Valli
* Renato Salvatori
* Paolo Stoppa
* Walter Chiari
* Franca Valeri
* Anouk Aimée
* Franco Citti
* Sylva Koscina
* Virna Lisi
* Carlo Pisacane
* Giuliano Gemma
* Massimo Girotti
* Mario Girotti
* Franco Fabrizi
* David Niven
* Erminio Macario
* Tiberio Murgia
* Raimondo Vianello
* Memmo Carotenuto
* Nino Castelnuovo
* Luciano Salce
* Nino Taranto
* Aroldo Tieri
* Yvonne Sanson
* Simone Signoret
* Susan Strasberg
* Valentina Cortese
* Lorella De Luca
* Sandra Mondaini
* Ilaria Occhini
* Antonio Acqua
* Ivo Garrani
* Sergio Fantoni
* Paolo Ferrari
* Ángel Aranda
* Fiorenzo Fiorentini
* Paolo Panelli
* Teddy Reno
* Alberto Lupo
* Fausto Tozzi
* Enrico Viarisio
* Pierre Brice
* Aldo Bufi Landi
* Vittorio Caprioli
* Franca Valeri
* Gordon Scott
* Joe Sentieri
* Massimo Serato
* Gabriele Tinti
* Jacques Sernas
* Nino Terzo
* Franco Sportelli
* Luisella Boni
* Lia Zoppelli
* Lilla Brignone
* Rossella Como
* Scilla Gabel
* Cristina Gaioni
* Mark Damon
* Nora Ricci
* Rina Morelli
* Antonella Lualdi
* Frank Latimore
* Franco Giacobini
* Stewart Granger
* Gérard Herter
* Franco Balducci
* Alberto Farnese
* Gianni Garko
* Maurizio Arena
* Giacomo Furia
* Stelvio Rosi
* Umberto Orsini
* Luigi Pavese
* Emilio Pericoli
* Walter Pidgeon
* Steve Reeves
* Roberto Risso
* Folco Lulli
* Piero Lulli
* Ettore Manni
* Rik Battaglia
* Francesco Mulé
* Jean-Paul Belmondo
* Vittorio Gassman
* Aldo Giuffrè
* Renata Mauro
* Sandra Milo
Er Piu – Meilės ir peilių istorija

**Er Piu – Meilės ir peilių istorija** () – 1971 m. Italijoje režisieriaus Sergio Corbucci  sukurta komedija, kurioje pagrindinius vaidmenis atliko Adriano Celentano ir Claudia Mori.

## Pagrindiniai aktoriai
: *Aktorius – vaidmuo*
* Adriano Celentano – Nino
* Claudia Mori – Roza
* Vittorio Caprioli – „kinas“
* Gianni Macchia – Augustarelo Di Lorenzo
* Maurizio Arena – Bartolo Di Lorenzo
* Fiorenzo Fiorentini – Ignacijo
* Gino Pernice – Pjetro Di Lorenzo
* Anita Durante – Tereza

## Turinys

Roma, 1900-ieji. Jaunas banditas Nino dėl įkalčių trūkumo anksčiau laiko paleidžiamas iš kalėjimo ir grįžta į savo rajoną, kuriame jis vadinamas karaliumi. Jo mergina Roza nenori, kad šis toliau verstųsi nelegalia veikla, todėl Nino pradeda prekiauti žuvimi, tačiau netrukus jo keliai susiduria su Augustarelo, mėsininku, kuris, kaip, jis įtaria, ir įskundė jį policijai. Dar daugiau, šis pradeda rėžti sparną apie Rozą ir Nino priverstas griebtis veiksmų. Sumuštas Augustarelo pasiskundžia savo 3 broliams, kurie nusiaubia Nino parduotuvę. Visuomet akcentuodamas garbę, šis nusprendžia nekeršyti ir pasiperša Rozai. Tai nesulaiko Augustarelo, todėl Nino pasiūlo jam vyno gėrimo varžybas su savotiškomis taisyklėmis. Jų metu pažemintas Augustarelo griebiasi peilio, sužaloja Nino ir save. Augustarelo miršta, o šio broliai ir Roza slaugo Nino, kad šis pasveiktų ir jie galėtų jį nužudyti garbingoje kovoje. Nustatoma data – savaitė iki Nino ir Rozos vestuvių, - tačiau ši visaip stengiasi sutrukdyti dvikovai. Nepavykus perkalbėti brolių Di Lorenzų, Roza pasisiūlo Nino praleisti kartu lemtingą naktį, nors pastarasis tvirtina tokiu būdu negalėsiąs jos vesti. Nors Nino ir sutinka, Rozai užmigus jis nuvyksta į sutartą vietą, kur susiremia su vienu iš Di Lorenzų...
Emigrantas (filmas)

**Emigrantas** () – 1973 m. Italijoje sukurta komedija, kurioje pagrindinius vaidmenis atliko Adriano  Celentano ir Claudia Mori.

## Pagrindiniai aktoriai
: *Aktorius – vaidmuo*
* Adriano Celentano – Pepino Kavalo
* Claudia Mori – Rosita Flores
* Sybil Danning – Pamela
* Lino Tofolo – Tonis
* Jose Calvo – donas Nikolonė
* Manuel Zarzo – Ralfas
* Tommaso Bianco – Mikelė Kavalo
* Isa Danieli – Mikelės Kavalo žmona

## Turinys

19 amžiaus pradžioje Saturnino Kavalo paliko šeimą ir išvyko ieškoti laimės į Ameriką. Po daugelio metų jo sūnus 24 metų Pepino išsirengia į Niujorką, tikėdamasis rasti tėvą, nors teturi fotografiją, darytą prieš 20 metų vienoje picerijoje. Kadangi nėra atlikęs karinės tarnybos, patekti į laivą jis persirengia moterimi, tačiau netrukus išaiškinamas ir priverstas slėptis. Jis susipažįsta su jame pasirodymus rengiančia Rosita Flores, kuri pasirodo besanti mafijos vadeivos dono Nikolonės krikšto dukra.

Niujorke Pepino susipažįsta su nevykėliu anarchistu Toniu, o pats nesėkmingai ieško tėvo ir verčiasi trumpalaikiais darbais: dirba picerijoje, valo batus, pardavinėja laikraščius, tačiau niekaip negali pamiršti Rositos. Mėgindamas patekti į jos pasirodymą, jis sukelia sumaištį ir sulaukia dono Nikolonės pasiūlymo palikti šalį. Vienas jo parankinių, Ralfas, tampa tiesioginiu Pepino konkurentu siekiant Rositos rankos. Šis pasiūlo jai susituokti, tačiau kol neturi galimybių išlaikyti šeimą, Rosita atsisako ir Pepino nusprendžia prašyti darbo pas dona Nikolonę. Kartą išgelbėjęs jam gyvybę, Pepino tampa artimo dono patikėtiniu, o pastarasis jam praneša sužinojęs apie jo tėvo likimą: neva šis prieš 10 metų plaukė garlaiviu, kuris nuskendo. Pepino prasigyvena, tačiau dabar Rosita jį atstumia dėl ryšių su nusikaltėliais. Kai galiausiai jiedu susitaiko ir pradeda planuoti vestuves, Ralfas praneša Pepino, kad šio tėvas buvo ne nuskendo, o buvo nužudytas dono Nikolonės įsakymu. Pepino išgauna šio prisipažinimą, tačiau nenužudo, o šiam išėjus tai padaro Ralfas iš jo ginklo. Pepino apkaltinamas žmogžudyste ir suimamas. Rosita kreipiasi pagalbos į Ralfą, kuris dabar tapo įtakingu žmogumi ir šis padeda jam pabėgti iš kalėjimo. Pepino atgabenamas į laivą ir kartu su Rosita išplaukia į Italiją...
Meilės mašina (filmas)

**Meilės mašina** () – 1975 m. Italijoje sukurta fantastinė komedija.

## Pagrindiniai aktoriai
: *Aktorius – vaidmuo*
* Gigi Proietti – profesorius Enriko Kopola
* Agostina Belli – Frančeska Renzi
* Eleonora Giorgi – Pjera
* Christian De Sica – Danielė Venturoli
* Mario Scaccia – monsinjoras Alberonis
* Adriana Asti – Irena Nobili
* Monica Strebel – Andžela
* Mario Pisu – ministras

## Turinys

Netolimoje ateityje Žemės energetiniai ištekliai išseko, žmonės nebesinaudoja automobiliais ir lėktuvais, nebėra elektros. Šią problemą mėgina spręsti įvairūs mokslininkai, tačiau profesorius Enriko Kopola sugalvoja originalią idėją: žmonių seksualinę energiją paversti elektra. Pradžioje jis atlieka eksperimentus su darbuotojais, tačiau jam pavyksta įžiebti vos vieną lemputę, todėl į pagalbą reikia pasitelkti labiau seksualiai aktyvius asmenis. Jis pagrobia viešbučio valdytoją Danielę ir jauną namų šeimininkę Frančeską, kuri pasirodo esanti vieno iš profesoriaus konkurentų žmona. Prireikia laiko, kol jiedu permiega, o sukelta energija įžiebia sietyną, tačiau po dienos Frančeska išrašoma ir profesorius priverstas pagalbos prašyti asistentės Pjeros.

Namo grįžusi Frančeska specialiai susilaužo koją, kad vėl patektų į ligoninę, tą patį padaro ir Danielė. Kol vieno neįtarianti pora mylisi, profesorius tęsia savo eksperimentus, tačiau tam tenka iš kelio pašalinti Danielės žmoną ir Frančeskos vyrą. Apie eksperimentą sužino vis daugiau žmonių ir tai tampa valstybinės svarbos reikalu. Pradedami gaminti aparatai, kad kiekviena šeima galėtų pati „pasigaminti“ tiek energijos, kiek jiems reikia, atsiranda specialios elektros stotys, kuriose savanoriai „gamina energiją“. Kuomet atrodo, kad viskas susitvarkė, energijos gamyba pradeda kristi, nes žmonės ima įsimylėti ir nebenori vien tik santykiauti. Uždraudžiama romantika, o taip besielgiantys žmonės kaltinami pažeidžiantys įstatymus. Profesorius už savo išradimą gauna Nobelio premiją...
Silvana Mangano

**Silvana Mangano** (1930 m. balandžio 21 d. – 1989 m. gruodžio 16 d.) – italų aktorė.

## Biografija
Silvana gimė Romoje, italo ir anglės šeimoje. Vaikystėje ji 7 metus lankė šokius ir svajojo tapti modeliu. Pasibaigus karui, 1946 m. ji laimėjo „Mis Roma“ grožio konkursą, kas padėjo pradėti aktorės karjerą. Dar po metų ji dalyvavo „Mis Italija“, tačiau jokio apdovanojimo nepelnė. Kitos to konkurso dalyvės – Gina Lollobrigida, Eleonora Rossi Drago, Gianna Maria Canale ir nugalėtoja Lucia Bose – vėliau taip pat tapo aktorėmis.
Silvanos karjeros pradžia kine susijusi su aktoriumi Marcello Mastroianni, su kuriuo ji kurį laiką palaikė romantiškus ryšius. Jo dėka ši gavo pagrindinį vaidmenį 1949 m. filme „Riso Amaro“ ir pasirašė sutartį su kompanija „Lux Films“. Tais pačiais metais jis nusifilmavo juostoje „Il lupo della Sila“ kartu su lietuvių kilmės aktoriumi Jacques Sernu.

1950-70 m. Silvana buvo žinoma aktorė, filmavosi pas režisierius Luchino Visconti, Pier Paolo Pasolini, Vittorio De Sica, nors ir negalėjo prilygti populiarumu su Sophia Loren ar Gina Lollogrigida. Garsiausi jos filmai yra „L‘oro di Napoli“ (1954), „Mambo“ (1955), „Teorema“ (1968), „Morte a Venezia“ (1971) ir „Dune“ (1984). Paskutinis jos darbas – režisieriaus Nikitos Michalkovo filme „Очи черные “ (1987).

Jos garbei bosnių atlikėja Silvana Armenulić pasiskolino vardą sceniniam pseudonimui.

## Asmeninis gyvenimas
1949 m. Silvana ištekėjo už prodiuserio Dino De Laurentiis, kurio dėka jos karjera buvo tokia sėkminga. Pora susilaukė 4 vaikų: Veronicos, Raffaellos, Francescos ir Federico. Raffaella tapo prodiusere, Veronicos duktė Giada De Laurentiis yra televizijos laidų vedėja. Jų sūnus Federico 1981 m. žuvo lėktuvui nukritus Aliaskoje. 

Nuo 1983 m. Silvana ir Dino ėmė gyventi atskirai, 1988 m. pradėjo skyrybų procesą.

1989 m. gruodžio 4 d., Silvanai Madride atliekant operaciją, ji atsidūrė komoje ir po 12 dienų mirė.

## Filmografija

* Le jugement dernier (1945)
* L'elisir d'amore (1946)
* Il delitto di Giovanni Episcopo (1947)
* Gli uomini sono nemici (1948)
* Riso amaro (1949)
* Il lupo della Sila (1949)
* Gli spadaccini della serenissima (1949)
* Il brigante Musolino (1950)
* Anna (1951)
* Il più comico spettacolo del mondo (1953) 
* Mambo (1954)
* Ulisse (1954)
* L'oro di Napoli (1954)
* Uomini e lupi (1956)
* La diga sul Pacifico (1958)
* La tempesta (1958)
* La grande guerra (1959)
* Jovanka e le altre (1960)
* Nusikaltimas (1960)
* Paskutinis teismas (1961)
* Barabas (1961)
* Il processo di Verona (1963)
* Mano ponia (1964)
* Skraidanti lėkštė (1964)
* Io, io, io... e gli altri (1966)
* Scusi, lei è favorevole o contrario? (1966)
* Raganos (1967)
* Edipo re (1967)
* Capriccio all'italiana (1968)
* Teorema (1968)
* Scipione detto anche l'africano (1971)
* Morte a Venezia (1971)
* Il Decameron (1971) 
* D'amore si muore (1972)
* Mokslinis žaidimas kortomis (1972)
* Ludwig (1972)
* Gruppo di famiglia in un interno (1974)
* Dune (1984)
* Очи черные (1987)

## Apdovanojimai

### [[David di Donatello]]

### Golden Goblets

### [[Italijos nacionalinis kino žurnalistų sindikatas|Nastro d‘argento]]

## Šaltiniai

## Nuorodos

* IMDb profilis
Jonas Jurgis Grabovskis

**Jonas Jurgis Grabovskis** (m. 1789) – ATR karinis ir valstybinis veikėjas, Lenkijos armijos generolas-leitenantas, Lietuvos armijos kavalerijos generalinis inspektorius. Kalvinistas.

## Biografija

Lenkijos bajorų Grabovskių giminės atstovas, herbo „Topor“ savininkas. Kilo iš vidutinių bajorų šeimos, nuo seno susijusios su stačiatikių cerkve. Turėjo du brolius: generolą-leitenantą Mykolą Grigalių (1719–1799) ir generolą-majorą Povilą (m. 1791).

1767 metais Jonas Jurgis Grabovskis buvo išrinktas Slucko konfederacijos maršalka, sudarytos remiant Rusijos imperijai. Tais pačiais metais buvo apdovanotas Rusijos Švento Aleksandro Neviškio ordinu.

Ankstyvoje jaunystėje Jonas Jurgis Grabovskis tarnavo Lietuvos armijoje, ištarnavo iki pėstininkų pulko pulkininko ir karališkos gvardijos komendanto. 1782 metais gavo generolo-leitenanto titulą ir tapo 1-mos Lietuvos divizijos vadu. 1784 metais buvo vieninteliu ATR deputatu-disidentu, bet nevaidino jokio vaidmens.

## Šeima ir vaikai
Buvo vedęs du kartus. 1754 metais vedė Joaną Gruščinską (apie 1730–1764), nuo santuokos su kuria turėjo devynis vaikus:

* Teodoras
* Teodora Katerina (g. 1755)
* Jurgis Pranas (1756–1799), Lietuvos armijos generolas inspektorius
* Mykolas Bogdanas (g. 1757)
* Steponas Kazimieras (1758–1794), karaliaus rūmų sekretorius
* Povilas Jurgis (1759–1794), Lenkijos armijos generolas
* Ana Karolina (g. 1761)
* Konstancija (1762–1842), karaliaus kamergerio Vincento Dernalovičiaus žmona
* Liudvikas Zigmantas (g. 1763)

1769 metais vedė antrą kartą Elžbietą Šydlovską (1748/1749-1810), Plocko vaivados Teodoro Šydlovskio ir Terezos Vitkovskos dukterį. Vaikai:

* Stanislovas (1780–1845), grafas, Lenkijos švietimo ministras
* Mykolas (1773–1812), Varšuvos kunigaikštystės armijos brigados generolas
* Izabelė (1770–1800), Rajevskio ir Valento Faustino Sobolevskio žmona
* Aleksandra (1771–1789), Pranciškaus Salezijaus Krasnickio
* Kazimieras
* Konstancija

## Literatūra
* H. P Kosk generalicja polska t. 1 Oficyna Wydawnicza «Ajaks» Pruszków 1998.
Fortune (albumas)

**Fortune** – penktasis studijinis amerikiečių atlikėjo Chris Brown albumas, išleistas 2012 m. birželio 29 d. Albume dainas kartu atlieka tokie atlikėjai, kaip Big Sean, Wiz Khalifa, Nas ir kiti. Daina „Turn Up the Music“ buvo išleista kaip pirmasis albumo singlas. Ji susilaukė didelio pasisekimo visame pasaulyje ir pasiekė 10–ąją vietą „Billboard Hot 100“ ir pirmąją „UK Singles Chart“ singlų reitinguose.

Nepaisant to, kad „Fortune“ susilaukė neigiamų kritikų įvertinimų, per pirmą savaitę JAV buvo parduota 135 tūkstančiai kopijų ir albumas debiutavo pirmosiose „Billboard 200“ ir Jungtinės Karalystės albumų reitingų vietose.

2013 m. vykusiuose „Grammy“ apdovanojimuose „Fortune“ buvo nominuotas geriausio „*urban*“ albumo kategorijoje, tačiau nusileido Frank Ocean albumui „Channel Orange“.

## Dainų sąrašas

## Išnašos
Pranciškus Ferdinandas Liubomirskis

Kunigaikštis **Pranciškus Ferdinandas Liubomirskis** (apie 1710–1774 m. sausio 29 d.) – ATR valsatybinis veikėjas, Karūnos didysis ginklininkas (1761–1771), Karūnos didysis vėliavininkas (1773–1774), Bečo seniūnas. Baltojo erelio ordino kavalierius (1762).

## Biografija
Lenkijos kunigaikščių Liubomirskių giminės atstovas, herbo „Šreniawa“ savininkas. Krokuvos vaivados, kunigaikščio Jurgio Dominyko Liubomirskio (apie 1664–1727), nuo antros santuokos su Magdalena Tarlaite (m. 1732) jaunesnysis sūnus. Vyresnysis brolis – Karūnos didysis ginklininkas, kunigaikštis Antonius Benediktas (.. 1761).

1761 metais po savo brolio Antonio Benedikto Pranciškaus Ferdinando Liubomirskio mirties gavo Karūnos didžiojo ginklininko titulą. 1773 metais buvo paskirtas Karūnos didžiuoju vėliavininku. 

1762 metų rugpjūčio 3 d. Varšuvoje buvo apdovanotas Baltojo erelio ordinu. Buvo ATR psiuntiniu Sankt-Peterburge.
Šatapatha Brahmana

**Šatapatha Brahmana** ( 'šimto kelių brahmana') – vienas iš vedų komentarų (brahmanų) rinkinių, priskiriamas Baltosios Jadžurvedos tradicijai. Šiuos laikus pasiekė dvi šios brahmanos redakcijos: Madhjandina (*madhyandina*) ir Kanva (*kāṇva*). Madhjandina Šatapatha Brahmana sudaryta iš 14 knygų, 100 skyrių ir 7624 dalių, o Kanva Šatapatha Brahmana sudaryta iš 17 knygų, 107 skyrių ir 6806 dalių.

Ši brahmana sukurta vėlyvuoju vediniu sanskritu ir datuojama tarp 700 ir 300 m. pr. m. e. (skirtingos jos dalys siekia skirtingą laikotarpį).

Kūrinyje aprašoma keletas kosmogonijos atmainų, aprašomos kosmologinės kategorijos (šviesa ir tamsa, gėris ir blogis, laiko samprata). Aprašytas Manaus tvanas. Taip pat pateikiami smulkmeniški vedinio ritualo aprašymai: altoriaus paruošimas, apeiginės ištarmės, Somos aukojimas, aprašoma kiekvieno veiksmo simbolika. Į Šatapatha Brahmaną įeina Brihadaranjaka Upanišada.

Madhjandina Šatapatha Brahmaną XIX a. pab. išvertė į anglų kalbą Džiulijus Egelingas (Julius Eggeling), o Kanva Šatapatha Brahmaną – Vilemas Kalandas (Willem Caland).

## Nuorodos
* Šatapatha Brahmana sanskritu (transliteruota) 
* Angliškas Egelingo vertimas